Samas märts 2008 oli minu elu uus võimas rekordkuu ja kuna eelmine rekord sai löödud veebruaris 2008 võib esimese kvartali tõesti õnnestunuks lugeda.  Võtsin kuulda oma meest ja teisigi ergutajaid ning mängisin enda kohta päris palju multikaid. See tasus end täiega ära! Märtsi jooksul mängisin kokku 23 mitmelauaturniiri (buy-in 0-130€) ja rahadesse tulin 9 korda, kusjuures kahel korral oli õnne võita lausa neljakohaline summa. (Lisaks mängisin Trillionis edukalt "sit and go'sid" nagu juba eelpool mainitud). Kuigi mu mäng on kindlasti aastatega paranenud ning impsu toel muutunud kõrgematel levelitel väga agressiivseks  (lausa sedavõrd muljetavaldavalt, et privador foorumis meie peret juba korra naljatamisi selles süüdistas, et imre minu nimega tema vastu mängimas käib), ei saa sellise turniiride arvu juures muidugi teha järeldust, et olen supervinge turniirimängija. Pigem arvan tegemist olema nn. upswingiga ja tuleb tunnistada, et mul on olnud nii mõnelgi turniiril ikka ülihea kaardijooks.